A KÖZSZOLGÁLATI TÖRVÉNYSZÉK VÉGZÉSE
(második tanács)
2009. július 10.
F‑15/09. sz. ügy
Valentina Hristova
kontra
az Európai Közösségek Bizottsága
„Közszolgálat – Versenyvizsga – Ítélet végrehajtása – Elfogadhatóság”
Tárgy: Az EK 236. cikk és az EA 152. cikk alapján benyújtott kereset, amelyben M. Hristova az F‑50/07. sz., Hristova kontra Bizottság
ügyben 2008. november 25‑én hozott ítélet (EBHT‑KSZ 2008., I‑A‑1‑0000. és II‑A‑1‑0000. o.) megfelelő végrehajtási intézkedéseinek
elrendelését kéri.
Határozat: A Közszolgálati Törvényszék a keresetet mint nyilvánvalóan elfogadhatatlant elutasítja. A Közszolgálati Törvényszék a felperest
kötelezi az összes költség viselésére.
Összefoglaló
Tisztviselők – Kereset – Tárgy – Az adminisztrációval szembeni meghagyás – Elfogadhatatlanság
(Személyzeti szabályzat, 91. pont)
A személyzeti szabályzat 91. cikke alapján indult eljárásban a közösségi bíróság csak az igazgatási szerv hatáskörének megsértésével
tehetne elvi jellegű kijelentéseket vagy megállapításokat, illetve szabhatna utasításokat a közösségi intézmények számára.
Ezen elv elfogadhatatlanná teszi azon kérelmeket, amelyek arra irányulnak, hogy a közösségi bíróság kötelezze az intézményt
a valamely határozat megsemmisítését kimondó ítélet végrehajtását jelentő intézkedések meghozatalára.
(lásd a 15. pontot)
Hivatkozás:
az Elsőfokú Bíróság T‑156/89. sz., Valverde Mordt kontra Bíróság ügyben 1991. június 27‑én hozott ítéletének (EBHT 1991.,
II‑407. o.) 150. pontja; T‑583/93. sz., P kontra Bizottság ügyben 1995. június 8‑án hozott ítéletének (EBHT‑KSZ 1995., I‑A‑137. o.
és II‑433. o.) 17. és 18. pontja;
a Közszolgálati Törvényszék F‑4/08. sz., Hambura kontra Parlament ügyben 2009. március 12‑én hozott ítéletének 32. pontja
(EBHT‑KSZ I‑A‑1‑0000. és II‑A‑1‑0000. o.).